חוקי הזהב של שם המספר
דף סיכום – רמה ג׳
1. מחזירים ליחיד
ספר אחד ← זכר ← שלושה ספרים · חוברת אחת ← נקבה ← שלוש חוברות. מלכודות: שלוש שנים, חמישה חלונות, ארבע ערים.
2. 3–10: זכר עם ה׳, נקבה בלי ה׳
זכר: שלושה, ארבעה, חמישה, שישה, שבעה, שמונה, תשעה, עשרה
נקבה: שלוש, ארבע, חמש, שש, שבע, שמונה, תשע, עשר
3. 1 ו־2
1 אחרי השם: ילד אחד, ילדה אחת. 2 לפני השם: שני ילדים, שתי ילדות. בלי שם עצם: שניים / שתיים. זוגי: יומיים, שבועיים, שנתיים, שעתיים.
4. 11–19 – ההפך
זכר: שנים עשר חודשים (עשר בלי ה׳) · נקבה: שתים עשרה שעות (עשרה עם ה׳).
5. עשרות, מאות, אלפים
עשרות – בלי הבדל; משנים רק את היחידה: עשרים ואחד ילדים, עשרים ושתיים מורות. מאה – נקבה: שלוש מאות, מאתיים. אלף – זכר, בסמיכות: שלושת אלפים, אלפיים, עשרת אלפים.
6. מספר סתמי – תמיד נקבה
ספירה, חשבון, ומספר שהוא ״שם״: קו חמש, עמוד שלוש, חדר שתים עשרה, ספרות בטלפון, שלוש ועוד ארבע שווה שבע.
7. מספר סודר
אחרי השם, מתאים לו: היום הראשון, הפעם השנייה, בקומה השלישית. מ־11 ומעלה – מספר רגיל: הפרק האחד עשר.
8. תאריכים – בזכר (״יום״)
באחד בינואר (או: בראשון בינואר), בשניים במרץ, בחמישה בדצמבר.
9. שעות – בנקבה (״שעה״)
בשעה שלוש, בשתיים וחצי, באחת עשרה; משך: שלוש שעות, עשר דקות.
10. סמיכות – ״כל ה...״
זכר: שלושת הילדים, חמשת החושים, שני הספרים · נקבה: שלוש הבנות, שתי הידיים.
11. כסף
שקל – זכר, אגורה – נקבה: שני שקלים, שישה שקלים וחמישים אגורות, ארבעים וחמישה שקלים.
שאלו את עצמכם
מה שם העצם ביחיד? זכר או נקבה? · יש שם עצם אחרי המספר או שזה ״שם״ (קו, עמוד)? · תאריך (זכר) או שעה (נקבה)? · השם מיודע? ← סמיכות.
יצרה: רוית ראש בן ישי




